La `comunicació i les llengües´ protagonitzen el nou mural del Serpis Urban Art Project a l´EOI de Gandia
19 gener 2021

## La \`comunicació i les llengües´ protagonitzen el nou mural del Serpis Urban Art Project a l´EOI de Gandia19 gener 2021Última actualització: 14 juliol 2025

![](../gestion/img/17dd5416082c7e34f8d4f8433cd5397435d3e113b3ec86d3371871dddf2bea83.jpg)  
  

El **regidor de****legat de** **Cultura, Nahuel González,** acompanyat pel **president de la Junta del Districte de Corea, José Manuel Prieto**, ha assistit aquest matí a l’Escola Oficial d’Idiomes per a presentar el nou mural que forma part del project municipal Serpis Urban Art Project. A l’acte també han estat presents el **director del centre, Joan C****í****scar,** el **co-****co****ordinador del projecte municipal, Eloi Àngel**, i l**’artista** encarregat de realitzar l’obra, **Vicent Faus ‘Sola’**.

Davant el gran colorit de la paret, González ha destacat el motiu del mural dins l’aposta de l’Ajuntament de Gandia per la cultura: “_En aquest cas reivindiquem la comunicació i les llengües com a un vehicle de pau, de solidaritat, d’enteniment._ _A l’Escola Oficial, que juga un paper_ _tan important a la nostra ciutat. Per tant, estem molt contents i esperem que en un futur hi hagen més murals i per això continuarem treballant per l’__art urbà_ _des de l’Ajuntament_”.

El responsable de Cultura també ha reivindicat la compatibilització de l’art urbà amb la situació sanitària i ha emfatitzat l’autoria local de l’obra: “_En aquests temps difícils l’art urbà ens permet compatibilitzar les mesures sanitàries en l’art i per això estem molt contents de que, dins de la situació actual, pug__ue__m obrir nous espais d’art. A banda, l’artista és de Gandia, que jo crec que era un dels objectius que ten__í__em en_ _aque__st proiecte; alternar artistes de fora en gent de la nostra ciutat que té molt potencial. I en aquest cas ‘Sola’ ja és tot un referent art__ís__tic a Gandia_”.

D’altra banda, Císcar ha incidit en la “pluralitat de llengües” reflectida en la diversitat cromàtica de l’obra, un treball artístic, ha afegit, «que també serveix per a visibilitzar la tasca de l’EOI a Gandia i al barri de Corea».

Per la seua part, Àngel ha volgut destacar el disseny gràfic del mural i ha avançat que la pròxima intervenció que es realitzarà a la ciutat també serà a càrrec d’un artista local.

Finalment, ‘Sola’ ha agraït el suport oferit per l’Ajuntament de Gandia i el departament de Cultura i ha assenyalat que ha volgut representar la confluència de cultures d’una manera abstracta a través d’un estil més gràfic.